b'\n_START_ARTICLE_\nDu\xc5\xa1an Simovi\xc4\x87\n_START_SECTION_\n\xc5\xbdivotopis\n_START_PARAGRAPH_\nArmijski general Du\xc5\xa1an Simovi\xc4\x87 ro\xc4\x91en je 28. listopada 1882. godine u Kragujevcu. Osnovnu \xc5\xa1kolu i dva razreda gimnazije zavr\xc5\xa1io je u rodnome gradu. Jo\xc5\xa1 kao gimnazijalac dosta se zanimao za vojne stvari i vojni\xc4\x8dki poziv. Zbog svoga velikog zanimanja za vojna pitanja, napu\xc5\xa1ta gimnaziju i upisuje vojnu akademiju u Beogradu. Vojnu akademiju zavr\xc5\xa1io je 1900. godine, kada je promaknut u topni\xc4\x8dkog potporu\xc4\x8dnika. Vi\xc5\xa1u \xc5\xa1kolu Vojne akademije zavr\xc5\xa1io je 1905., a sto\xc5\xbeernu pripremu 1912. godine. U Balkanskim ratovima 1912. - 1913. i Prvom svjetskom ratu 1914. - 1918. pokazao se kao odli\xc4\x8dan \xc4\x8dasnik i u \xc4\x8din sto\xc5\xbeernog bojnika promaknut je 1913., a u \xc4\x8din potpukovnika 1915. godine. Na Solunskom boji\xc5\xa1tu bio je zapovjednik 7. pje\xc5\xa1a\xc4\x8dke pukovnije. No, jo\xc5\xa1 na Solunskom boji\xc5\xa1tu, Simovi\xc4\x87 se zanimao za zrakoplovstvo i protuzra\xc4\x8dnu obranu. Svakim danom se sve vi\xc5\xa1e zanimao za radove pionira letenja Mihaila Petrovi\xc4\x87a, \xc4\x8ditaju\xc4\x87i njegove izvje\xc5\xa1taje u Balkanskim ratovima, kao i njegove studije o zrakoplovstvu. Tako se prelomio i odlu\xc4\x8dio se poslije rata posvetiti zrakoplovstvu. Godine 1918. odre\xc4\x91en je za delegata Srbijanske vlade i Vrhovnog zapovjedni\xc5\xa1tva kod Narodnog vije\xc4\x87a Slovenaca, Hrvata i Srba u Zagrebu. U razdoblju do po\xc4\x8detka Drugoga svjetskog rata, posve\xc4\x87uje se isklju\xc4\x8divo zrakoplovstvu.\n_START_SECTION_\nKraljevina Jugoslavija i dr\xc5\xbeavni udar\n_START_PARAGRAPH_\nVrhovni zapovjednik zrakoplovnih snaga postaje 1936. godine i na tom polo\xc5\xbeaju ostaje sve do 1938. godine kada ga zamjenjuje general Milutin Nedi\xc4\x87. U me\xc4\x91udobi, \xc4\x8din zrakoplovnog generala dobiva u sije\xc4\x8dnju 1938. godine, a ve\xc4\x87 u svibnju iste godine postaje na\xc4\x8delnik Glavnog vrhovnog sto\xc5\xbeera sve do 1940. godine. Na polo\xc5\xbeaju na\xc4\x8delnika Glavnog vrhovnog sto\xc5\xbeera naslijedio je generala Milutina Nedi\xc4\x87a. Kao ministar vojske, zalagao se za to da se u slu\xc4\x8daju njema\xc4\x8dkog napada na Jugoslaviju pru\xc5\xbei otpor koji \xc4\x87e trajati sve dok se i saveznici ne pridru\xc5\xbee jugoslavenskoj vojsci, a u slu\xc4\x8daju neuspjeha da se vojska povu\xc4\x8de prema Gr\xc4\x8dkoj i time stvori nova Solunska boji\xc5\xa1nica. Ovakva njegova razmi\xc5\xa1ljanja nisu prihva\xc4\x87ena, pa je u travnju 1940. godine morao du\xc5\xbenost na\xc4\x8delnika predati generalu Petru Kosi\xc4\x87u. Aktivno je pratio tijek doga\xc4\x91anja, a kada je potpisano pristupanje Jugoslavije Trojnom paktu, uzeo je maha, zajedno sa brigadnim generalom Borivojem Mirkovi\xc4\x87em, pukovnikom Dragutinom Savi\xc4\x87em, zrakoplovnim pukovnikom Stjepanom Burazovi\xc4\x87em, sto\xc5\xbeernim pukovnikom Miodragom Lazi\xc4\x87em i drugim \xc4\x8dasnicima u udaru protiv vlade Dragi\xc5\xa1e Cvetkovi\xc4\x87a._NEWLINE_Kad je zavr\xc5\xa1en vojni udar i sru\xc5\xa1eno namjesni\xc5\xa1tvo kneza Pavla Kara\xc4\x91or\xc4\x91evi\xc4\x87a, Simovi\xc4\x87 je izabran za novog predsjednika Vlade, a pokraj toga pripala mu je i du\xc5\xbenost na\xc4\x8delnika Vrhovnog sto\xc5\xbeera po drugi put. No, Simovi\xc4\x87 nije imao mnogo vremena pripremiti vojsku za nadolaze\xc4\x87i rat. Na dan vjen\xc4\x8danja njegove k\xc4\x87eri, Njema\xc4\x8dka napada Jugoslaviju 6. travnja 1941. godine. Simovi\xc4\x87, kao predsjednik Vlade, i na\xc4\x8delnik Vrhovnog sto\xc5\xbeera u Travanjskom ratu imao je mnogo problema. Prvo dolazi do sloma na boji\xc5\xa1tu, a zatim do raspada Vlade, jer su nekolicina ministra, pro-fa\xc5\xa1isti\xc4\x8dki orijentiranih, podnijeli ostavke. Simovi\xc4\x87 se sa svojom Vladom nalazi u Crnoj Gori, u Nik\xc5\xa1i\xc4\x87u, gdje je 13. travnja 1941. godine odr\xc5\xbeana posljednja sjednica Vlade pred odlazak iz zemlje._NEWLINE_Simovi\xc4\x87 je podnio Kralju Petru ostavku na mjesto zapovjednika Vrhovnog sto\xc5\xbeera i predlo\xc5\xbeio za to mjesto armijskog generala Danila Kalafatovi\xc4\x87a, tada\xc5\xa1njeg zapovjednika pozadine, koji \xc4\x87e potpisati kapitulaciju. Simovi\xc4\x87 odlazi iz zemlje 15. travnja zajedno sa svojom \xc5\xbeenom i bratom. Poslije do\xc4\x8deka u zrakoplovnoj luci "Agrenion" u Ateni, engleskim zrakoplovom odlazi u London. U inozemstvu ostaje na mjestu predsjednika Vlade sve do \xc4\x8duvene Kairske afere, kada je smijenjen 11. sije\xc4\x8dnja 1942. godine. U inozemstvu se opredijelio za NOP, vra\xc4\x87a se u Beograd 1945. godine i sudjeluje kao svjedok na su\xc4\x91enju Dra\xc5\xbei Miahilovi\xc4\x87u 1946. godine. Kao vojni pisac objavio je veliki broj knjiga i radova. U Beogradu je ostao do svoje smrti. Bio je o\xc5\xbeenjen, imao je sina i k\xc4\x87er.\n_START_SECTION_\nOdli\xc4\x8dja\n_START_PARAGRAPH_\nNositelj je vi\xc5\xa1e odli\xc4\x8dja, za zasluge u ratovima Srbije dobio je dva puta Kara\xc4\x91or\xc4\x91evu zvijezdu s ma\xc4\x8devima \xc4\x8detvrtog stupnja,'